Държавен вестник, бр. 26, 2012 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  26 
2. тридесет броя в населени места с над 
50 000 до 500 000 жители;
3. петнадесет броя в населени места до 
50 000 жители, както и в селищни образувания.
(2) Минималната площ за монтиране и 
експлоатация на игрален автомат е 2 кв. м.
Джакпот и обединен джакпот при игрални 
автомати
Чл. 69. (1) Игрални автомати могат да 
бъдат свързани помежду си за постигане на 
премия джакпот, която представлява натруп­
ване, формиращо се от отчисления до 5 на 
сто от всеки залог. 
(2) Джакпот системи могат да бъдат вза­
имносвързани в обединен джакпот.
(3) Размерът на отчисленията и условията 
за изплащане на джакпота и на обединения 
джакпот се посочват в игралните условия и 
правила. Неспечеленият джакпот и неспече­
леният обединен джакпот не могат да остават 
в полза на организатора освен в случай на 
прекратяване на неговия лиценз по чл. 35.
Проверки
Чл. 70. Контролните органи на Комисията 
извършват проверки на игралните автомати.
Раздел VI
Игри в игрално казино
Определение
Чл. 71. (1) Игрите в игрално казино са 
хазартни игри, които се организират на иг­
рални маси и с игрални автомати. Казиното 
представлява сграда или обособена част от 
сграда.
(2) Хазартни игри на игрални маси са: на 
рулетка, с карти, включително покер, със 
зарове и разновидностите им. В игрите се 
участва с различни залози, като печалбите в 
рамките на една игра на една игрална маса 
може да са различни. Печалбите или загубите 
зависят предимно от случайността.
Изисквания
Чл. 72. (1) Игралните маси в игралното 
казино не могат да бъдат по-малко от пет, от 
които поне две рулетки, а игралните автомати 
не могат да бъдат по-малко от петнадесет.
(2) Игралните автомати в казиното могат 
да се свързват помежду си за постигане на 
премия джакпот при спазване изискването 
на чл. 69, ал. 1.
(3) Не се допуска експлоатацията на иг­
рални маси и принадлежности към тях и на 
игрални автомати, които не са утвърдени от 
Комисията.
Турнири
Чл. 73. Допуска се организиране на турни­
ри на игри, организирани в игрално казино. 
Такива турнири могат да се провеждат само 
в игрални казина и само на игрални маси 
и игрални автомати, вписани в актуалните 
удостоверения за издаден лиценз на органи­
затора. Правилата на турнирите, цената за 
допускане до участие, печалбите и начините 
на определянето им се посочват от органи­
затора в игралните условия и правила и се 
утвърждават от Комисията.
Регистриране и видеоконтрол
Чл. 74. (1) Всички посетители в игралното 
казино се вписват в специален регистър по 
образец, утвърден от Комисията. Регистърът 
се води на хартиен и на електронен носител.
(2) В казиното организаторът е длъжен да 
осигури система за непрекъснат видеоконтрол 
върху игралните маси, игралните автомати, 
персонала и участниците в игрите.
Договор и квалификация
Чл. 75. Всяко лице, пряко свързано с управ­
лението на игралното казино и с организи­
рането на хазартните игри в него, трябва да 
осъществява дейността си въз основа на до­
говор с дружеството – организатор на игрите, 
и да притежава необходимата квалификация 
за упражняване на професията. 
Ограничения
Чл. 76. В хазартни игри, организирани 
в игрално казино, не могат да участват съ­
дружници или акционери с квалифицирано 
участие, членовете на органите за управление 
и контрол на дружество – собственик или 
наемател на казиното, и служителите в него, 
както и съпрузите, роднините по права линия, 
братята и сестрите на всички посочени лица.
Раздел VІІ
Хазартни игри от разстояние
Определение
Чл. 77. (1) Хазартните игри от разстояние се 
организират чрез комуникационно оборудване. 
Участниците залагат пряко чрез интернет или 
чрез други електронни съобщителни средства.
(2) Всички игри от разстояние се управляват 
от централна компютърна система, техничес­
ките и функционалните характеристики на 
която се утвърждават от Комисията на база 
изпитвания, извършени от одобрена лабора­
тория по чл. 22, ал. 1, т. 8 и при условия и по 
ред, определени в наредбата по чл. 42, ал. 2.
(3) Хазартните игри по чл. 41, ал. 1, с изклю­
чение на томболите и моментните лотарийни 
игри, могат да се организират от разстояние 
чрез интернет или други електронни съобщи­
телни средства. Изискванията на тази глава 
се прилагат съответно.
(4) Участниците в игри от разстояние 
подлежат на задължителна индивидуална 
регистрация при спазване изискванията на 
чл. 45, ал. 2, т. 1. 
(5) Редът за задължителната индивидуална 
регистрация по ал. 4 се определя с наредбата 
по чл. 6, ал. 1, т. 4.